title: Vykonávacie nariadenie Komisie (EÚ) 2018/28 z 9. januára 2018, ktorým sa opätovne ukladá konečné antidumpingové clo na dovoz bicyklov bez ohľadu na to, či majú alebo nemajú deklarovaný pôvod na Srí Lanke, od spoločnosti City Cycle Industries

text:
               10.1.2018

               SK

               Úradný vestník Európskej únie

               L 5/27

         VYKONÁVACIE NARIADENIE KOMISIE (EÚ) 2018/28
   z 9. januára 2018,
   ktorým sa opätovne ukladá konečné antidumpingové clo na dovoz bicyklov bez ohľadu na to, či majú alebo nemajú deklarovaný pôvod na Srí Lanke, od spoločnosti City Cycle Industries
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 13,
   keďže:
   A.   PLATNÉ OPATRENIA A ROZSUDKY SÚDOV

   1.   Platné opatrenia

               (1)

               Rada uložila v roku 2011 vykonávacím nariadením Rady (EÚ) č. 990/2011 (2) konečné antidumpingové clo na dovoz bicyklov s pôvodom v Čínskej ľudovej republike (ďalej len „pôvodné opatrenia“) po revíznom prešetrovaní pred uplynutím platnosti podľa článku 11 ods. 2 základného nariadenia.

               (2)

               Rada v roku 2013 po prešetrení obchádzania podľa článku 13 základného nariadenia rozšírila vykonávacím nariadením Rady (EÚ) č. 501/2013 (3) (ďalej len „napadnuté nariadenie“) pôvodné opatrenia na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku (ďalej len „opatrenia proti obchádzaniu“ alebo „rozšírené opatrenia“).

         2.   Rozsudok Všeobecného súdu Európskej únie a rozsudok Súdneho dvora Európskej únie

               (3)

               Spoločnosť City Cycle Industries (ďalej len „City Cycle“), srílanský výrobca, podala 9. augusta 2013 na Všeobecný súd Európskej únie (ďalej len „Všeobecný súd“) žalobu, ktorou sa domáhala zrušenia napadnutého nariadenia v rozsahu, v akom sa uplatňuje na tohto výrobcu (4). Všeobecný súd vo svojom rozsudku z 19. marca 2015 (5) zrušil napadnuté nariadenie v rozsahu, v akom sa uplatňuje na spoločnosť City Cycle.

               (4)

               V júli 2015 sa Rada Európskej únie (6), Európska komisia (7) a spoločnosť Maxcom Ltd. (8) (výrobca bicyklov z Únie) odvolali proti rozsudku Všeobecného súdu. Súdny dvor Európskej únie (ďalej len „Súdny dvor“) svojím rozsudkom z 26. januára 2017 (ďalej len „rozsudok“) zamietol odvolania, ktoré podali výrobné odvetvie Únie, Európska komisia a Rada Európskej únie.

               (5)

               Súdny dvor v bode 73 svojho rozsudku konkrétne uviedol, že odôvodnenie (78) napadnutého nariadenia neobsahovalo nijakú osobitnú analýzu prípadných praktík obchádzania, do ktorých mohla byť zapojená spoločnosť City Cycle. V bodoch 75 a 76 Súdny dvor takisto uviedol, že záver týkajúci sa existencie prekládkových operácií na Srí Lanke nemôže byť právne založený len na dvoch zisteniach, ktoré výslovne uviedla Rada, a to po prvé, že došlo k zmene v štruktúre obchodu, a po druhé, že niektorí vyrábajúci vývozcovia nespolupracovali (9).

         3.   Dôsledky rozsudku

               (6)

               V súlade s článkom 266 Zmluvy o fungovaní Európskej únie musia inštitúcie Únie prijať nevyhnutné opatrenia, aby vyhoveli rozsudku z 26. januára 2017.

               (7)

               V prípadoch, keď konanie pozostáva z niekoľkých administratívnych krokov, sa zrušením jedného z týchto krokov neruší celé konanie (10). Antidumpingové konanie je príkladom takéhoto konania, ktoré tvorí viac krokov. Preto zrušenie napadnutého nariadenia vo vzťahu k jednej strane neznamená zrušenie celého postupu pred prijatím príslušného nariadenia. Inštitúcie EÚ majú možnosť dosiahnuť nápravu tých aspektov napadnutého nariadenia, ktoré viedli k jeho zrušeniu, zatiaľ čo nenapadnuté časti, ktoré nie sú rozsudkom dotknuté, sa ponechajú nezmenené (11).

         B.   POSTUP

   1.   Postup do vynesenia rozsudku

               (8)

               Komisia potvrdzuje odôvodnenia (1) až (23) napadnutého nariadenia. Tieto odôvodnenia nie sú rozsudkom dotknuté.

         2.   Opätovné otvorenie

               (9)

               V nadväznosti na rozsudok Komisia 11. apríla 2017 uverejnila oznámenie (12), ktorým čiastočne opätovne otvorila prešetrovanie obchádzania v súvislosti s dovozom bicyklov odosielaných zo Srí Lanky bez ohľadu na to, či majú alebo nemajú deklarovaný pôvod na Srí Lanke, ktoré viedlo k prijatiu napadnutého nariadenia (ďalej len „oznámenie o opätovnom otvorení“), a obnovila ho v bode, v ktorom došlo k nezrovnalosti. Opätovné otvorenie bolo rozsahom obmedzené na vykonanie rozsudku v súvislosti so spoločnosťou City Cycle.

               (10)

               Komisia o čiastočnom opätovnom otvorení prešetrovania informovala spoločnosť City Cycle, zástupcov vyvážajúcej krajiny, výrobné odvetvie Únie a ostatné zainteresované strany, o ktorých bolo z pôvodného prešetrovania známe, že sa ich táto záležitosť týka. Zainteresované strany dostali možnosť oznámiť svoje stanoviská písomnou formou a požiadať o vypočutie v lehote uvedenej v oznámení.

               (11)

               Všetkým zainteresovaným stranám, ktoré o to požiadali, bola poskytnutá možnosť vypočutia útvarmi Komisie a/alebo úradníkom pre vypočutie v obchodných konaniach. Žiadna zo zainteresovaných strán nepožiadala o vypočutie útvarmi Komisie alebo úradníkom pre vypočutie v obchodných konaniach.

         3.   Registrácia dovozu

               (12)

               Po uverejnení rozsudku Európske združenie výrobcov bicyklov a spoločnosť Maxcom Ltd. požiadali, aby sa v súlade s článkom 14 ods. 5 základného nariadenia zaviedla registrácia dovozu bicyklov, pokiaľ ide o spoločnosť City Cycle, aby bolo od dátumu takejto registrácie možné opatrenia následne uplatniť na tento dovoz.

               (13)

               Komisia 11. apríla 2017 zaviedla registráciu dovozu bicyklov odosielaných zo Srí Lanky bez ohľadu na to, či majú alebo nemajú deklarovaný pôvod na Srí Lanke, pokiaľ ide o srílanskú spoločnosť City Cycle Industries (ďalej len „nariadenie o registrácii“) (13).

         4.   Prešetrovaný výrobok

               (14)

               Výrobok, ktorý je predmetom tohto prešetrovania, je rovnaký ako výrobok v napadnutom nariadení, t. j. cestné bicykle a ostatné bicykle (vrátane nákladných trojkoliek, ale s výnimkou jednokoliek) bez motora, s pôvodom v Čínskej ľudovej republike (ďalej len „ČĽR“), ktoré v súčasnosti patria pod číselné znaky KN ex 8712 00 30 a ex 8712 00 70. Komisia potvrdzuje odôvodnenia (25) až (27) napadnutého nariadenia.

         C.   POSÚDENIE NA ZÁKLADE ROZSUDKU

   1.   Predbežné poznámky

               (15)

               Po prvé, Súdny dvor uviedol, že napadnuté nariadenie neobsahovalo nijakú osobitnú analýzu prípadných praktík obchádzania, do ktorých mohla byť zapojená spoločnosť City Cycle. Súdny dvor usúdil, že záver Rady, že spoločnosť City Cycle sa podieľala na prekládkových operáciách alebo že na Srí Lanke na vnútroštátnej úrovni sa vyskytujú prekládkové operácie, nemôže byť založený len na dvoch zisteniach, ktoré Rada výslovne uviedla, a to, že došlo k zmene v štruktúre obchodu a že niektorí vyrábajúci vývozcovia nespolupracovali.

               (16)

               Po druhé, v bodoch 29 a 31 rozsudku sa uznáva, že dôkazy, ktoré poskytla spoločnosť City Cycle v priebehu prešetrovania nepreukázali, že spoločnosť bola skutočným výrobcom ani že jej montážne činnosti nepredstavovali praktiky obchádzania podľa kritérií stanovených v článku 13 ods. 2 základného nariadenia. Odôvodnenia (124) až (127) napadnutého nariadenia sa preto potvrdzujú.

               (17)

               Po tretie, z rozsudku v spojení s rozsudkom Všeobecného súdu vyplýva, že Rada bola oprávnená považovať spoločnosť City Cycle v prešetrovaní za nespolupracujúcu stranu a že na Srí Lanke existovala určitá miera nespolupráce na vnútroštátnej úrovni. Odôvodnenia (35) až (42) napadnutého nariadenia sa preto potvrdzujú.

         2.   Oslabovanie nápravného účinku antidumpingového cla

               (18)

               Komisia v odôvodneniach (93) až (96) napadnutého nariadenia zistila oslabovanie nápravného účinku antidumpingového cla. Tieto zistenia sa potvrdzujú.

         3.   Dôkazy o existencii dumpingu

               (19)

               Komisia v odôvodneniach (97) a (98), ako aj v odôvodneniach (107) až (110) napadnutého nariadenia našla dôkazy o existencii dumpingu. Tieto zistenia sa potvrdzujú.

         4.   Existencia praktík obchádzania

               (20)

               Napadnuté nariadenie bolo zrušené z dôvodu, že Rada v napadnutom nariadení dostatočne nepreukázala existenciu praktík obchádzania v prípade spoločnosti City Cycle. Je potrebné pripomenúť, že existenciu praktík obchádzania je možné stanoviť okrem iného na základe prekládok alebo na základe montážnych činností.

               (21)

               V rámci opätovného otvorenia prešetrovania sa ukázalo, že na úrovni spoločnosti neboli k dispozícii žiadne ďalšie dôkazy, ktoré by podložili zistenie o prekládke. Preto nie je možné predložiť žiadne ďalšie odôvodnenie týkajúce sa prekládky podľa odôvodnenia (78) napadnutého nariadenia.

               (22)

               Z dostupných dôkazov však vyplýva, že sa uskutočňovali praktiky obchádzania prostredníctvom montážnych činností. Dôkazy sa zakladali na údajoch predložených spoločnosťou City Cycle počas pôvodného prešetrovania. Rada nevykonala podrobné preskúmanie týchto údajov z toho dôvodu, že to nepovažovala za potrebné na preukázanie existencie praktík obchádzania podľa príslušnej právnej normy. Po tom, čo Súdny dvor nedávno objasnil príslušné právne predpisy, Komisia považuje za vhodné opätovne posúdiť všetky dôkazy dostupné v administratívnom spise s prihliadnutím na príslušné právne predpisy.

               (23)

               Počas prešetrovania obchádzania sa spoločnosť City Cycle prihlásila a požiadala o oslobodenie od možných opatrení proti obchádzaniu. Ako sa uvádza v odôvodneniach (37), (38) a (144) napadnutého nariadenia, spoločnosť City Cycle nepreukázala, že jej žiadosť o oslobodenie je odôvodnená. Spoločnosť dostatočne nespolupracovala, a teda sa uplatnil článok 18 ods. 1 základného nariadenia. Vzhľadom na nedostatok spoľahlivých informácií o hodnote a množstve častí a súčastí čínskeho pôvodu, ktoré spoločnosť kupovala, nebolo možné stanoviť, či spoločnosť City Cycle bola skutočným výrobcom nezapojeným do obchádzania alebo či jej montážne činnosti boli formou obchádzania. Ako je vysvetlené v odôvodneniach (16) a (17), tieto zistenia neboli ovplyvnené rozsudkom.

               (24)

               V každom prípade však údaje predložené spoločnosťou dokazujú, že:

                           1.

                           suroviny (časti a súčasti bicyklov) z Číny predstavovali viac ako 60 % celkovej hodnoty častí a súčastí zmontovaného výrobku (test 60/40), pričom

                           2.

                           hodnota pridaná k častiam a súčastiam počas montážnej činnosti bola nižšia ako 25 % výrobných nákladov (25 % podľa testu pridanej hodnoty).

               (25)

               Podľa kritérií stanovených v článku 13 ods. 2 písm. a) a b) základného nariadenia to znamená, že takéto montážne činnosti by mohli byť posúdené ako praktiky obchádzania vzhľadom na ďalšie kritériá stanovené v odôvodneniach (18) a (19).

               (26)

               Na základe uvedených dôkazov dostupných na úrovni spoločnosti, ktoré nasvedčujú existencii praktík obchádzania, a vzhľadom na vysokú úroveň nespolupráce na Srí Lanke by sa mal vyvodiť záver, že na vnútroštátnej úrovni na Srí Lanke existujú praktiky obchádzania prostredníctvom montážnych činností.

               (27)

               V dôsledku toho sa preukázala existencia montážnych operácii v zmysle článku 13 ods. 2 základného nariadenia na Srí Lanke.

               (28)

               Spoločnosť City Cycle po poskytnutí informácií napadla právomoc Komisie prijať zistenia o existencii montážnych činností v zmysle článku 13 ods. 2 základného nariadenia. Spoločnosť City Cycle tvrdila, že Komisia nemohla opätovne posúdiť zistenie o montážnej činnosti, pretože voči nemu nebola vznesená námietka počas súdneho konania, a tvrdila, že Komisia bola preto povinná upustiť od uplatňovania opatrení voči spoločnosti City Cycle.

               (29)

               Toto tvrdenie by sa malo zamietnuť. Po prvé, z rozsudkov Súdneho dvora citovaných v odôvodnení (4) a (5) vyplýva, že podmienka na uloženie opatrení proti obchádzaniu sa týka existencie praktík obchádzania vymedzených v článku 13 ods. 1 základného nariadenia a nie konkrétnej podskupiny týchto praktík. Po druhé, spoločnosť City Cycle v predmetnej veci nesprávne vykladá povinnosť Komisie podľa článku 266 Zmluvy o fungovaní Európskej únie (ďalej len „ZFEÚ“). Ako sa objasnilo v odôvodnení (6) oznámenia o opätovnom otvorení, v tomto konaní sa musí opraviť nedostatočné odôvodnenie v napadnutom nariadení týkajúce sa dostupných dôkazov potvrdzujúcich existenciu praktík obchádzania na Srí Lanke. Komisia je preto oprávnená opätovne prijať opatrenie s upraveným odôvodnením, v ktorom objasní, že spoločnosť City Cycle na Srí Lanke vykonáva praktiky obchádzania, čo je v plnom súlade s judikatúrou Súdneho dvora. V každom prípade, napadnuté nariadenie bolo zrušené v plnom rozsahu. Žiadne z jeho odôvodnení preto nie je konečné. Komisia musí odznova posúdiť všetky aspekty tohto spisu. Ak počas súdneho konania nedošlo k novým zmenám, Komisia sa môže obmedziť na potvrdenie zistení pôvodného prešetrovania. Pokiaľ ide o napadnutú časť, v tomto prípade praktiky obchádzania, musí sa vykonať nové posúdenie.

               (30)

               Spoločnosť City Cycle po poskytnutí informácií tiež napadla právomoc Komisie vychádzať z dôkazov, ktoré jej predložila počas prešetrovania vedúceho k uloženiu opatrení proti obchádzaniu spomínaných v odôvodnení (2), a právomoc Komisie dospieť k odlišnému záveru.

               (31)

               Tento argument by sa mal tiež zamietnuť. Komisia je skutočne oprávnená odlišne posúdiť už predložené dôkazy v rozsahu, v ktorom je toto nové posúdenie v súlade s článkom 13 základného nariadenia, ako ho vykladajú súdy Únie, a v ktorom mala spoločnosť City Cycle príležitosť v plnej miere predložiť pripomienky k tomuto novému posúdeniu. Ako je vysvetlené v nasledujúcich odôvodneniach, spoločnosti City Cycle sa v plnej miere priznalo právo predložiť pripomienky k posúdeniu vykonanému Komisiou. Pripomienky poskytnuté spoločnosťou City Cycle však nezmenili zistenie Komisie o vykonávaní praktík obchádzania touto spoločnosťou.

               (32)

               Po poskytnutí dodatočných informácií spoločnosť City Cycle naďalej nesúhlasila s prístupom Komisie k opätovnému posúdeniu dôkazov dostupných v administratívnom spise. Tvrdila, že na základe rozsudku súdu mohla Komisia opraviť len zistenia o prekládke a nie o montážnych činnostiach.

               (33)

               Toto tvrdenie by sa malo zamietnuť. V tomto nariadení Komisia opravuje zistenia o existencii praktík obchádzania, ktoré, ako sa uvádza v odôvodnení (20), je možné stanoviť okrem iného na základe prekládok alebo na základe montážnych činností. Komisia v napadnutom nariadení neposudzovala, či sa spoločnosť City Cycle zapojila do montážnych činností, keďže dospela k záveru, že bola zapojená do prekládkových operácií. Komisia po objasneniach poskytnutých súdom, ako je vysvetlené v odôvodnení (22), opätovne posúdila, či bola spoločnosť City Cykle zapojená do praktík obchádzania. Komisia dospela k týmto záverom: po prvé, ako sa uvádza v odôvodnení (21), k dispozícii neboli žiadne ďalšie dôkazy na úrovni spoločnosti, ktoré by podložili zistenie o prekládke, po druhé, ako je vysvetlené v odôvodnení (23) a (24), na základe posúdenia vlastných údajov spoločnosti poskytnutých v rámci prešetrovania sa jednoznačne zistilo, že spoločnosť City Cycle bola zapojená do praktík obchádzania prostredníctvom montážnych činností.

               (34)

               Spoločnosť City Cycle po poskytnutí informácií ďalej predložila pripomienky k metodike výpočtu, ktorý použila Komisia pri teste 60/40 a teste 25 % pridanej hodnoty podľa článku 13 ods. 2 písm. b) základného nariadenia. Po prvé, spoločnosť City Cycle tvrdila, že Komisia založila svoj výpočet na nedostatočných údajoch, t. j. iba na polotovaroch zakúpených počas vykazovaného obdobia prešetrovania obchádzania. Po druhé, spoločnosť City Cycle tvrdila, že Komisia nezohľadnila určité údaje, a preto nesprávne zamietla pomer rozdelenia založený na predaji, ako navrhovala spoločnosť City Cycle. Napokon, spoločnosť City Cycle tvrdila, že určité faktúry s dátumom mimo vykazovaného obdobia a/alebo faktúry, ktoré boli nahlásené bez dátumu alebo v nesprávnom formáte, by sa nemali zohľadniť pri výpočte. Tieto tvrdenia boli zopakované po doplňujúcom poskytnutí informácií, v tejto súvislosti však neboli predložené žiadne dodatočné prvky.

               (35)

               Pokiaľ ide o metodiku, objasňuje sa, že test 60/40 nebol založený iba na poskytnutých údajoch o polotovaroch v tabuľke F.2 formulára žiadosti o oslobodenie, ale aj na vykázaných výrobných nákladoch častí a súčastí bicyklov, ktoré podľa tvrdení mali byť vyrobené spoločnosťou City Cycle. Okrem toho, test 25 % pridanej hodnoty bol vykonaný na základe nákladov na spracovanie polotovarov, to znamená nákladov na montáž bicyklov v tabuľke F.4.2 formulára žiadosti o oslobodenie. Keďže spoločnosť City Cycle v tabuľke F.4.2 neuviedla rozdelenie častí a súčastí bicyklov dodávaných z ČĽR a častí bicyklov nedodávaných z ČĽR napriek tomu, že sa to vyžadovalo, Komisia použila údaje z tabuľky F.2.

               (36)

               Pokiaľ ide o pripomienku týkajúcu sa využitia metódy rozdelenia, Komisia konštatuje, že údaje získané prostredníctvom tejto metodiky nemohli byť zlučiteľné s auditovanými účtovnými závierkami. Počas overovania na mieste bola spoločnosť City Cycle na túto nezrovnalosť upozornená. Spoločnosť City Cycle nepoužívala žiaden softvér na vedenie účtovníctva a účtovníctvo sa viedlo na papieri a v excelových pracovných hárkoch. Spoločnosť nemala žiaden systém na monitorovanie pôvodu dovážaných častí a súčastí a bolo možné preukázať iba to, či boli konkrétne časti a súčasti dodávané z miestnych zdrojov alebo dovážané. Spoločnosť navyše potvrdila, že vo svojich účtovných záznamoch si nezaznamenávala pôvod zakúpených častí a súčastí. Z toho dôvodu spoločnosť City Cycle na vykázanie údajov podľa pôvodu, ako sa požadovalo vo formulári žiadosti o oslobodenie, použila kľúč na rozdelenie založený na predaji bicyklov. Metóda rozdelenia, ktorú použila spoločnosť City Cycle, však nemohla byť zlučiteľná s auditovanými účtovnými závierkami a sama spoločnosť priznala, že takto poskytnuté údaje boli nesprávne. Tvrdenia súvisiace s použitím metódy rozdelenia boli preto zamietnuté, a teda aj poskytnuté údaje založené na tejto metodike, keďže sa považovala za metodiku v rozpore s auditovanými účtovnými závierkami, a Komisia namiesto nej využila nevyhnutné údaje z ďalších tabuliek formulára žiadosti o oslobodenie.

               (37)

               Napokon, pokiaľ ide o faktúry spomínané v odôvodnení (34), Komisia posúdila žiadosť ako odôvodnenú a nezohľadnila ich vo výpočte testu 60/40 a testu 25 % pridanej hodnoty. Preukázalo sa, že to neovplyvnilo výsledok, t. j. suroviny (časti a súčasti bicyklov) z Číny stále predstavovali viac ako 60 % celkovej hodnoty častí a súčastí zmontovaného výrobku, pričom pridaná hodnota k častiam počas montážnej činnosti bola nižšia ako 25 % výrobných nákladov.

               (38)

               Spoločnosť City Cycle po doplňujúcom poskytnutí informácií tvrdila, že Komisia nezohľadnila skutočnosť, že spoločnosť City Cycle je tradičným výrobcom bicyklov na srílanskom domácom trhu a vykonáva svoju činnosť pod dohľadom srílanskej colnej správy. Toto tvrdenie sa zamieta, keďže nie je relevantné na účely tohto posúdenia, pretože analýza sa vykonáva podľa článku 13 základného nariadenia.

               (39)

               Z toho vyplýva, že všetky tvrdenia týkajúce sa metodiky, ktorú využila Komisia na výpočet testu 60/40 a testu 25 % pridanej hodnoty podľa článku 13 ods. 2 písm. b) základného nariadenia, boli zamietnuté.

         5.   Žiadosť o výnimku

               (40)

               Z dôvodu nedostatočnej spolupráce zo strany spoločnosti a jej neschopnosti na základe vlastných údajov preukázať, že neobchádzala opatrenia, sa žiadosť spoločnosti City Cycle o oslobodenie podľa článku 13 ods. 4 základného nariadenia nemohla posúdiť ako oprávnená.

         6.   Pripomienky zainteresovaných strán

               (41)

               Komisii boli doručené podania od spoločnosti City Cycle a výrobného odvetvia Únie.

               (42)

               Spoločnosť City Cycle uviedla, že Komisia nemôže zmeniť svoje zistenia týkajúce sa montážnych činností, keďže v napadnutom nariadení sa konštatovalo, že existencia montážnych činností na Srí Lanke sa nezistila, a tento bod nebol pred súdmi napadnutý. Toto tvrdenie bolo zopakované po poskytnutí informácií. Z vyššie uvedených dôvodov by sa malo toto tvrdenie zamietnuť.

               (43)

               Je potrebné pripomenúť, že vlastné údaje predložené spoločnosťou, a najmä ich nedostatky, znemožnili jasne určiť, či spoločnosť City Cycle bola skutočným výrobcom nezapojeným do obchádzania alebo či jej montážne činnosti predstavovali praktiky obchádzania. V dôsledku toho spoločnosť nemohla byť oslobodená od ciel zameraných proti obchádzaniu. Vlastné údaje predložené spoločnosťou však preukázali, že suroviny (časti a súčasti bicyklov) z Číny predstavovali viac ako 60 % celkovej hodnoty častí zmontovaného výrobku, pričom pridaná hodnota k súčastiam počas montážnej činnosti bola nižšia ako 25 % výrobných nákladov. V súvislosti s vysokou úrovňou nespolupráce by sa mohli tieto dôkazy použiť na preukázanie praktík obchádzania v krajine.

               (44)

               Spoločnosť City Cycle ďalej uviedla, že Komisia nemohla opätovne otvoriť prešetrovanie s cieľom opätovne prijať konečné nariadenie alebo zmeniť napadnuté nariadenie prostredníctvom oznámenia, keďže v článku 13 ods. 3 základného nariadenia sa stanovuje, že Komisia môže začať prešetrovanie obchádzania iba prostredníctvom nariadenia Komisie. Ďalej uviedla, že skutočnosť, že Komisia sa domnieva, že súdy nezrušili konanie v celom rozsahu, ju nezbavuje povinnosti prijať formálne nariadenie.

               (45)

               Toto tvrdenie bolo zopakované po poskytnutí informácií. Spoločnosť City Cycle konkrétne uviedla, že opätovné otvorenie prešetrovania obchádzania prostredníctvom oznámenia o opätovnom otvorení by obmedzilo jej práva na účinnú súdnu ochranu. Toto tvrdenie bolo zamietnuté, pretože oznámenie predstavuje len prípravný akt a spoločnosť City Cycle môže využiť svoje právo na účinnú súdnu ochranu proti tomuto nariadeniu.

               (46)

               Je potrebné uviesť, že Komisia nezačala nové prešetrovanie, ale len opätovne otvorila prešetrovanie, ktoré viedlo k prijatiu opatrení proti obchádzaniu s cieľom napraviť nezrovnalosti zistené Súdnym dvorom v jeho rozsudku v súvislosti s uvedeným prešetrovaním.

               (47)

               Spoločnosť City Cycle ďalej uviedla, že registrácia dovozu bicyklov je založená na nesprávnom posúdení skutkového stavu a chybnom odôvodnení, keďže montážne činnosti spoločnosti City Cycle sa v napadnutom nariadení nepotvrdili. Uviedla, že podmienky na prijatie nariadenia o registrácii preto neboli splnené.

               (48)

               Ako sa však vysvetľuje v odôvodnení (24), opätovné otvorenie prešetrovania potvrdilo, že dôkazmi na úrovni spoločnosti týkajúcimi sa obdobia prešetrovania, ktoré viedlo k rozšíreniu opatrení v roku 2013, sa existencia praktík obchádzania už preukázala. Vzhľadom na osobitnú povahu nástroja proti obchádzaniu, ktorý je určený na ochranu účinnosti antidumpingového nástroja, je registrácia dovozu štandardným prostriedkom na zvýšenie tejto účinnosti. Tvrdenie spoločnosti City Cycle, že podmienky na prijatie nariadenia o regulácii neboli splnené, bolo preto zamietnuté.

               (49)

               Okrem toho spoločnosť City Cycle požiadala Komisiu, aby zrušila clá proti obchádzaniu uložené na srílanský dovoz bicyklov vrátane dovozu spoločnosťou City Cycle.

               (50)

               V tejto súvislosti treba uviesť, že spoločnosť City Cycle nespresnila, na základe akých právnych noriem by mala Komisia zrušiť opatrenia proti obchádzaniu pokiaľ ide o srílanský dovoz bicyklov. Ako sa uvádza v odôvodneniach (3) a (4), rozsudkom sa nezrušilo celé napadnuté nariadenie, ale len v rozsahu, v ktorom sa týka spoločnosti City Cycle. Táto žiadosť bola preto zamietnutá.

               (51)

               Spoločnosť City Cycle po poskytnutí informácií uviedla, že opätovné rozšírenie pôvodných opatrení na spoločnosť City Cycle odo dňa registrácie bolo neopodstatnené a že Komisia nemôže uložiť clá po období trvania pôvodných opatrení, ktoré uplynie po piatich rokoch od prijatia napadnutého nariadenia, t. j. 28. mája 2018. Toto tvrdenie bolo zopakované po doplňujúcom poskytnutí informácií.

               (52)

               Podľa ustálenej judikatúry Súdneho dvora je jediným cieľom nariadenia, ktorým sa rozširuje antidumpingové clo, zabezpečiť jeho účinnosť a zabrániť tomu, aby sa obchádzalo. Opatrenie, ktorým sa rozširuje konečné antidumpingové clo, má preto iba podpornú povahu vo vzťahu k prvotnému aktu ukladajúcemu toto clo, ktorou sa chráni účinné uplatňovanie konečných opatrení.

               (53)

               Antidumpingové opatrenia boli rozšírené okrem iného na vývoz spoločnosti City Cycle zo Srí Lanky na trh Únie v nadväznosti na prešetrovanie obchádzania opatrení uložených na dovoz bicyklov s pôvodom v ČĽR podľa článku 13 základného nariadenia, ako sa uvádza v odôvodnení (2) tohto nariadenia. Z toho vyplýva, že opatrenia proti obchádzaniu uložené napadnutým nariadením zostanú v platnosti tak dlho, ako budú v platnosti pôvodné opatrenia na dovoz bicyklov z ČĽR. Preto sa zamieta tvrdenie, že Komisia nemôže uložiť opatrenia na vývoz spoločnosti City Cycle zo Srí Lanky do Únie po 28. máji 2018, keďže je založené na nesprávnom výklade článku 13 základného nariadenia.

               (54)

               Spoločnosť City Cycle okrem toho po doplňujúcom poskytnutí informácií tvrdila, že Komisia nemôže clá proti obchádzaniu neobmedzene predlžovať bez toho, aby nanovo preskúmala praktiky obchádzania vývozcu, keď sa dumpingové praktiky čínskych vývozcov opätovne posudzujú každých päť rokov.

               (55)

               Toto tvrdenie by sa malo zamietnuť, keďže je založené na nepochopení článku 11 a 13 základného nariadenia. Komisia opätovne posudzuje platné antidumpingové opatrenia na základe žiadosti podanej výrobným odvetvím Únie. Ak sa takáto žiadosť nepodá, platné antidumpingové opatrenia prestávajú platiť na konci päťročného obdobia. Okrem toho, ako sa vysvetľuje v odôvodnení (53), opatrenia proti obchádzaniu zostávajú v platnosti, pokiaľ sú pôvodné opatrenia v platnosti. Zavedené opatrenia proti obchádzaniu môžu však byť opätovne posúdené na základe žiadosti od spoločností, na ktoré sa vzťahujú opatrenia proti obchádzaniu.

         D.   POSKYTNUTIE INFORMÁCIÍ

               (56)

               Strany boli informované o základných skutočnostiach a úvahách, na základe ktorých sa zamýšľalo opätovne uložiť konečné antidumpingové clo na dovoz bicyklov zo Srí Lanky bez ohľadu na to, či majú alebo nemajú deklarovaný pôvod na Srí Lanke, od spoločnosti City Cycle. Po zverejnení sa im poskytla aj lehota, počas ktorej mohli vyjadriť svoje pripomienky k poskytnutým informáciám.

               (57)

               Písomné argumenty vznesené stranami sa zvážili a ak boli opodstatnené, zohľadnili sa.

         E.   ULOŽENIE OPATRENÍ

               (58)

               Na základe uvedených skutočností sa považuje za primerané opätovne rozšíriť pôvodné opatrenia na dovoz cestných bicyklov a ostatných bicyklov (vrátane nákladných trojkoliek, ale s výnimkou jednokoliek) bez motora, odosielaných zo Srí Lanky, bez ohľadu na to, či majú alebo nemajú deklarovaný pôvod na Srí Lanke, ktoré v súčasnosti patria pod číselné znaky KN ex 8712 00 30 a ex 8712 00 70 (kódy TARIC 8712003010 a 8712007091), od spoločnosti City Cycle Industries.

               (59)

               Vzhľadom na osobitnú povahu nástroja proti obchádzaniu, ktorý je určený na zachovanie účinnosti antidumpingového nástroja, a vzhľadom na skutočnosť, že prešetrovanie prinieslo dôkazy o tom, že praktiky existujú, na základe vlastných údajov nahlásených spoločnosťou, Komisia považuje za potrebné opätovne zaviesť opatrenia od dátumu registrácie dovozu.

               (60)

               Toto nariadenie je v súlade so stanoviskom výboru zriadeného podľa článku 15 ods. 1 nariadenia (EÚ) 2016/1036,

         PRIJALA TOTO NARIADENIE:
   Článok 1
   1.   Konečné antidumpingové clo na dovoz cestných bicyklov a ostatných bicyklov (vrátane nákladných trojkoliek, ale s výnimkou jednokoliek) bez motora, s pôvodom v Čínskej ľudovej republike, ktoré sa rozširuje na dovoz cestných bicyklov a ostatných bicyklov (vrátane nákladných trojkoliek, ale s výnimkou jednokoliek) bez motora, odosielaných zo Srí Lanky, bez ohľadu na to, či majú alebo nemajú deklarovaný pôvod na Srí Lanke, ktoré v súčasnosti patria pod číselné znaky KN ex 8712 00 30 a ex 8712 00 70 (kódy TARIC 8712003010 a 8712007091), od spoločnosti City Cycle Industries (doplnkový kód TARIC B131).
   2.   Clo uložené v odseku 1 tohto článku sa vyberá z dovozu odosielaného zo Srí Lanky bez ohľadu na to, či má alebo nemá deklarovaný pôvod na Srí Lanke, registrovaného v súlade s článkom 1 vykonávacieho nariadenia (EÚ) 2017/678.
   Článok 2
   Colným orgánom sa týmto nariaďuje, aby ukončili registráciu dovozu zavedenú v súlade s článkom 1 vykonávacieho nariadenia (EÚ) 2017/678.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. januára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Vykonávacie nariadenie Rady (EÚ) č. 990/2011 z 3. októbra 2011, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia (ES) č. 1225/2009 (Ú. v. EÚ L 261, 6.10.2011, s. 2).

      (3)  Vykonávacie nariadenie Rady (EÚ) č. 501/2013 z 29. mája 2013, ktorým sa konečné antidumpingové clo uložené vykonávacím nariadením (EÚ) č. 990/2011 na dovoz bicyklov s pôvodom v Čínskej ľudovej republike rozširuje na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku (Ú. v. EÚ L 153, 5.6.2013, s. 1).

      (4)  Vec T-413/13, City Cycle Industries/Rada.

      (5)  Ú. v. EÚ C 146, 4.5.2015, s. 38.

      (6)  Vec C-260/15 P, Rada/City Cycle Industries.

      (7)  Vec C-254/15 P, Komisia/City Cycle Industries.

      (8)  Vec C-248/15 P, Maxcom/City Cycle Industries.

      (9)  Súdny dvor vo svojom rozsudku z toho istého dňa v spojených veciach C-247/15 P, C-253/15 P a C-259/15 P zrušil rozsudok Všeobecného súdu z 19. marca 2015 vo veci T-412/13, Chin Haur Indonesia PT/Rada Európskej únie, (3) a zamietol žalobu o neplatnosť proti nariadeniu (EÚ) č. 501/2013 predloženú spoločnosťou Chin Haur. V tejto veci Súdny dvor v bode 98 svojho rozsudku uviedol, že Rada dostatočne vysvetlila svoje dôkazy týkajúce sa existencie praktík obchádzania v Indonézii.

      (10)  Vec T-2/95 Industrie des poudres sphériques (IPS)/Rada, Zb. 1998, s. II-3939.

      (11)  Vec C-458/98 P, Industrie des poudres sphériques (IPS)/Rada, Zb. 2000, s. I-08147.

      (12)  Oznámenie týkajúce sa rozsudku Všeobecného súdu z 19. marca 2015 vo veci T-413/13, City Cycle Industries/Rada Európskej únie, a rozsudku Súdneho dvora z 26. januára 2017 vo veciach C-248/15 P, C-254/15 P a C-260/15 P v súvislosti s vykonávacím nariadením Rady (EÚ) č. 501/2013, ktorým sa konečné antidumpingové clo uložené vykonávacím nariadením (EÚ) č. 990/2011 na dovoz bicyklov s pôvodom v Čínskej ľudovej republike rozširuje na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku (2017/C 113/05), Ú. v. EÚ C 113, 11.4.2017, s. 4.

      (13)  Vykonávacie nariadenie Komisie (EÚ) 2017/678 z 10. apríla 2017, ktorým sa zavádza registrácia dovozu bicyklov odosielaných zo Srí Lanky bez ohľadu na to, či majú alebo nemajú deklarovaný pôvod na Srí Lanke, pokiaľ ide o srílanskú spoločnosť City Cycle Industries, (Ú. v. EÚ L 98, 11.4.2017, s. 7).


title: Vykonávacie nariadenie Komisie (EÚ) 2018/49 z 11. januára 2018, ktorým sa po revíznom prešetrovaní týkajúcom sa „nového vývozcu“ podľa článku 11 ods. 4 a článku 13 ods. 4 nariadenia Európskeho parlamentu a Rady (EÚ) 2016/1036 mení vykonávacie nariadenie Rady (EÚ) č. 501/2013

text:
               12.1.2018

               SK

               Úradný vestník Európskej únie

               L 7/31

         VYKONÁVACIE NARIADENIE KOMISIE (EÚ) 2018/49
   z 11. januára 2018,
   ktorým sa po revíznom prešetrovaní týkajúcom sa „nového vývozcu“ podľa článku 11 ods. 4 a článku 13 ods. 4 nariadenia Európskeho parlamentu a Rady (EÚ) 2016/1036 mení vykonávacie nariadenie Rady (EÚ) č. 501/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 11 ods. 4, článok 13 ods. 4 a článok 14 ods. 5,
   keďže:
   A.   PLATNÉ OPATRENIA

               (1)

               Rada po priebežnom revíznom prešetrovaní podľa článku 11 ods. 3 základného nariadenia 29. mája 2013 zmenila nariadením (EÚ) č. 502/2013 (2) vykonávacie nariadenie Rady (EÚ) č. 990/2011 (3), ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike (ďalej len „existujúce opatrenia“).

               (2)

               V ten istý deň Rada vykonávacím nariadením (EÚ) č. 501/2013 (4) rozšírila opatrenia pre dovoz bicyklov s pôvodom v Čínskej ľudovej republike na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku („rozšírené opatrenia“).

               (3)

               Dňa 18. mája 2015 Komisia vykonávacím nariadením (EÚ) 2015/776 (5) rozšírila opatrenia pre dovoz bicyklov s pôvodom v Čínskej ľudovej republike na dovoz bicyklov odosielaných z Kambodže, Pakistanu a Filipín bez ohľadu na to, či majú alebo nemajú deklarovaný pôvod v Kambodži, Pakistane a na Filipínach.

         B.   PREBIEHAJÚCE KONANIE

   1.   Žiadosť o revízne prešetrovanie

               (4)

               Európskej komisii (ďalej len „Komisia“) bola doručená žiadosť o oslobodenie od antidumpingových opatrení uplatniteľných na dovoz bicyklov s pôvodom v Čínskej ľudovej republike rozšírených na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku, podľa článku 11 ods. 4 a článku 13 ods. 4 základného nariadenia.

               (5)

               Žiadosť podala 13. septembra 2016 spoločnosť Look Design System SA (ďalej len „žiadateľ“), vyvážajúci výrobca bicyklov v Tunisku (ďalej len „dotknutá krajina“).

               (6)

               Žiadateľ tvrdil, že nie je prepojený so žiadnymi vývozcami ani výrobcami v dotknutej krajine, na ktorých sa vzťahujú rozšírené opatrenia uplatniteľné na bicykle.

               (7)

               Žiadateľ takisto tvrdil, že počas vykazovaného obdobia použitého v prešetrovaní, ktoré viedlo k rozšíreným opatreniam, t. j. od 1. septembra 2011 do 31. augusta 2012 (ďalej len „pôvodné vykazované obdobie“), nevyvážal bicykle do Únie.

               (8)

               Žiadateľ navyše uviedol, že neobchádzal existujúce opatrenia.

               (9)

               Napokon žiadateľ predložil dôkazy o tom, že prešetrovaný výrobok vyvážal do Únie v auguste 2016.

         2.   Začatie revízneho prešetrovania týkajúceho sa nového vývozcu

               (10)

               Keďže Komisia stanovila, že existujú dostatočné dôkazy opodstatňujúce začatie prešetrovania podľa článku 11 ods. 4 a článku 13 ods. 4 základného nariadenia na účely zistenia možnosti udeliť žiadateľovi oslobodenie z rozšírených opatrení a keďže dotknuté výrobné odvetvie Únie dostalo možnosť vyjadriť svoje pripomienky, Komisia začala vykonávacím nariadením (EÚ) 2017/777 (6) revízne prešetrovanie nariadenia (EÚ) č. 501/2013 v súvislosti so žiadateľom.

               (11)

               Vykonávacím nariadením (EÚ) 2017/777 sa zrušilo antidumpingové clo na bicykle uložené vykonávacím nariadením (EÚ) č. 501/2013, pokiaľ ide o dovoz prešetrovaného výrobku vyrábaného a predávaného žiadateľom na vývoz do Únie. V zmysle článku 14 ods. 5 základného nariadenia sa zároveň colným orgánom nariadilo, aby prijali náležité kroky na registráciu takéhoto dovozu.

         3.   Prešetrovaný výrobok

               (12)

               Prešetrovaným výrobkom sú cestné bicykle a ostatné bicykle (vrátane dodávkových trojkoliek, ale s výnimkou jednokoliek), bez motora, odosielané z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku, ktoré v súčasnosti patria pod číselné znaky KN ex 8712 00 30 a ex 8712 00 70 (kód TARIC 8712003010 a 8712007091).

         4.   Dotknuté strany

               (13)

               Komisia oficiálne informovala výrobné odvetvie Únie, žiadateľa a zástupcov vyvážajúcej krajiny o začatí revízneho prešetrovania. Zainteresované strany dostali príležitosť predložiť písomné stanoviská a byť vypočuté.

               (14)

               Komisia zaslala žiadateľovi formulár žiadosti o oslobodenie a dostala ho vyplnený v lehote stanovenej na tento účel.

               (15)

               Komisia sa usilovala overiť všetky údaje, ktoré považovala za potrebné na účely stanovenia štatútu nového vývozcu a žiadosti o oslobodenie od rozšírených opatrení. Overovanie na mieste sa uskutočnilo v priestoroch žiadateľa v Tunisku.

         5.   Vykazované obdobie a obdobie prešetrovania

               (16)

               Vykazované obdobie zahŕňalo obdobie od 1. apríla 2016 do 31. marca 2017 a obdobie prešetrovania, ktoré je relevantné na posúdenie nápravných účinkov cla, trvalo od 1. januára 2011 do 31. marca 2017.

         C.   VÝSLEDKY PREŠETROVANIA

   1.   Uznanie za „nového vývozcu“

               (17)

               Komisia preskúmala, či boli splnené tri podmienky uvedené v článku 11 ods. 4 základného nariadenia na udelenie štatútu nového vývozcu.

               (18)

               Prešetrovaním sa potvrdilo, že spoločnosť nevyvážala prešetrovaný výrobok počas pôvodného vykazovaného obdobia, čím bola splnená prvá podmienka. Žiadateľ preukázal, že nemal ani priame, ani nepriame prepojenia so žiadnym z tuniských vyvážajúcich výrobcov, na ktorých sa vzťahujú rozšírené opatrenia, pokiaľ ide o prešetrovaný výrobok, čím bola splnená druhá podmienka. Napokon z prešetrovania vyplynulo, že žiadateľ začal vyvážať prešetrovaný výrobok do Únie až po pôvodnom vykazovanom období, čím bola splnené tretia podmienka.

               (19)

               V súlade s uvedeným Komisia skonštatovala, že spoločnosť by sa mala podľa článku 11 ods. 4 základného nariadenia považovať za „nového vývozcu“ a podľa toho by sa mala posúdiť žiadosť o oslobodenie.

         2.   Žiadosť o výnimku

               (20)

               Boli analyzované zdroje surovín (diely bicyklov) a výrobné náklady žiadateľa, s cieľom stanoviť, či vykonáva montážnu činnosť podľa článku 13 ods. 2 základného nariadenia.

               (21)

               Z prešetrovania vyplynulo, že bicykle vyvážané do Únie počas vykazovaného obdobia neobsahovali diely bicyklov z Čínskej ľudovej republiky. Diely pochádzali najmä z iných krajín a suroviny (diely bicyklov) z Čínskej ľudovej republiky tvorili teda menej ako 60 % celkovej hodnoty dielov zmontovaného výrobku (test 60/40).

               (22)

               Keďže žiadateľ splnil test 60/40, nebolo treba posudzovať, či hodnota, ktorá je pridaná privezeným dielom počas montážnej alebo kompletizačnej činnosti, je vyššia než 25 % výrobných nákladov. Nebola treba ani posudzovať, či nápravné účinky cla boli oslabené z hľadiska cien a/alebo množstiev, a či existujú dôkazy o dumpingu, ako sa stanovuje v článku 13 ods. 2 písm. c) základného nariadenia.

               (23)

               Navyše neboli nájdené dôkazy o tom, že žiadateľ kúpil bicykle v Čínskej ľudovej republike, alebo prevážal bicykle vyrobené v Číne do Únie.

               (24)

               Komisia preto dospela k záveru, že žiadateľ je skutočným výrobcom bicyklov, ktorý nie je prepojený so žiadnym výrobcom bicyklov so sídlom v Čínskej ľudovej republike. Komisia sa z toho dôvodu rozhodla oslobodiť žiadateľa od rozšírených opatrení.

         D.   REGISTRÁCIA

               (25)

               Na základe uvedených zistení by sa registrácia dovozu uložená vykonávacím nariadením (EÚ) 2017/777 mala ukončiť bez akéhokoľvek retroaktívneho výberu antidumpingového cla.

         E.   POSKYTNUTIE INFORMÁCIÍ

               (26)

               Dotknuté strany boli informované o základných skutočnostiach a dôvodoch, na základe ktorých sa dospelo k zámeru oslobodiť žiadateľa od rozšírených opatrení a zodpovedajúcim spôsobom zmeniť vykonávacie nariadenie (EÚ) č. 501/2013. Neboli doručené žiadne pripomienky od zainteresovaných strán, ktoré by mohli zmeniť rozhodnutie oslobodiť žiadateľa od rozšírených opatrení.

               (27)

               Toto nariadenie je v súlade so stanoviskom výboru zriadeného podľa článku 15 ods. 1 základného nariadenia,

         PRIJALA TOTO NARIADENIE:
   Článok 1
   1.   V článku 1 ods. 1 vykonávacieho nariadenia (EÚ) č. 501/2013 sa do tabuľky do záznamov týkajúcich sa výrobcov v Tunisku vkladá tento text:

               Krajina

               Spoločnosť

               Doplnkový kód TARIC

               Tunisko

                           Look Design System

                           Route de Tunis Km6 – BP 18, 8020 Soliman, Tunisia

               C206

         2.   Colným orgánom sa týmto nariaďuje ukončiť registráciu dovozu prešetrovaného výrobku s pôvodom v Tunisku, ktorý vyrába spoločnosť Look Design System SA, bez akéhokoľvek retroaktívneho výberu antidumpingového cla.
   3.   Pokiaľ nie je stanovené inak, uplatňujú sa platné ustanovenia týkajúce sa cla.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. januára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Nariadenie Rady (EÚ) č. 502/2013 z 29. mája 2013, ktorým sa mení vykonávacie nariadenie (EÚ) č. 990/2011, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike, po predbežnom preskúmaní podľa článku 11 ods. 3 nariadenia (ES) č. 1225/2009 (Ú. v. EÚ L 153, 5.6.2013, s. 17).

      (3)  Vykonávacie nariadenie Rady (EÚ) č. 990/2011 z 3. októbra 2011, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia (ES) č. 1225/2009 (Ú. v. EÚ L 261, 6.10.2011, s. 2).

      (4)  Vykonávacie nariadenie Rady (EÚ) č. 501/2013 z 29. mája 2013, ktorým sa konečné antidumpingové clo uložené vykonávacím nariadením (EÚ) č. 990/2011 na dovoz bicyklov s pôvodom v Čínskej ľudovej republike rozširuje na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú, alebo nemajú deklarovaný pôvod v Indonézii, Malajzii, na Srí Lanke a v Tunisku (Ú. v. EÚ L 153, 5.6.2013, s. 1).

      (5)  Vykonávacie nariadenie Komisie (EÚ) 2015/776 z 18. mája 2015, ktorým sa konečné antidumpingové clo uložené nariadením Rady (EÚ) č. 502/2013 na dovoz bicyklov s pôvodom v Čínskej ľudovej republike rozširuje na dovoz bicyklov odosielaných z Kambodže, Pakistanu a Filipín bez ohľadu na to, či majú alebo nemajú deklarovaný pôvod v Kambodži, Pakistane a na Filipínach (Ú. v. EÚ L 122, 19.5.2015, s. 4).

      (6)  Vykonávacie nariadenie Komisie (EÚ) 2017/777 zo 4. mája 2017, ktorým sa začína revízne prešetrovanie vykonávacieho nariadenia Rady (EÚ) č. 501/2013 (ktorým sa konečné antidumpingové clo na dovoz bicyklov s pôvodom v Čínskej ľudovej republike rozširuje na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku) na účely zistenia možnosti udelenia oslobodenia z týchto opatrení jednému tuniskému vyvážajúcemu vývozcovi, zrušenia antidumpingového cla na dovoz od tohto vyvážajúceho výrobcu a zavedenia registrácie dovozu od tohto vyvážajúceho výrobcu (Ú. v. EÚ L 116, 5.5.2017, s. 20).


title: Vykonávacie nariadenie Komisie (EÚ) 2018/108 z 23. januára 2018 o núdzovom opatrení vo forme pomoci pre poľnohospodárov z dôvodu záplav a silných dažďov v niektorých oblastiach Litvy, Lotyšska, Estónska a Fínska

text:
               24.1.2018

               SK

               Úradný vestník Európskej únie

               L 19/6

         VYKONÁVACIE NARIADENIE KOMISIE (EÚ) 2018/108
   z 23. januára 2018
   o núdzovom opatrení vo forme pomoci pre poľnohospodárov z dôvodu záplav a silných dažďov v niektorých oblastiach Litvy, Lotyšska, Estónska a Fínska
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 221 ods. 1,
   keďže:

               (1)

               V období od augusta do októbra 2017 Litvu, Lotyšsko, Estónsko a južnú časť Fínska zasiahli silné dažde, ktoré spôsobili záplavy na rozsiahlej časti ornej pôdy týchto členský štátov. Od augusta do októbra 2017 bolo namerané nadpriemerné množstvo kumulovaných zrážok. Takéto abnormálne množstvo zrážok počas dlhšieho obdobia je neobvyklé. Navyše skorý nástup zimy a snehu s nízkymi teplotami veľmi nepriaznivo ovplyvnil podmienky sejby. V dôsledku toho sa nemohla v tomto a budúcom zimnom období uskutočniť značná časť sejby na zber v hospodárskom roku 2018/2019.

               (2)

               Z toho vyplývajúce budúce straty príjmov poľnohospodárov obhospodarujúcich pôdu v postihnutých oblastiach, či už ide o hektáre nedostupné na sejbu alebo už vysiate hektáre zničené silnými záplavami, spôsobia postihnutým poľnohospodárom v Litve, Lotyšsku, Estónsku a vo Fínsku značné a mimoriadne škody na zbere úrody v hospodárskom roku 2018/2019. Táto skutočnosť predstavuje špecifický problém v zmysle článku 221 nariadenia (EÚ) č. 1308/2013. Tento konkrétny problém sa nedá riešiť opatreniami podľa článku 219 alebo 220 daného nariadenia, keďže nie je špecificky spojený s existujúcim alebo aktuálne hroziacim narušením trhu, ani nie je spojený s opatreniami na zabránenie rozšírenia chorôb zvierat alebo so stratou dôvery spotrebiteľov v dôsledku ohrozenia verejného zdravia alebo zdravia zvierat alebo rastlín.

               (3)

               Ako výnimočné opatrenie by mala byť poskytnutá finančná náhrada za oprávnené hektáre v postihnutých oblastiach, aby sa kompenzovali budúce hospodárske straty týkajúce sa zberu úrody v nadchádzajúcom hospodárskom roku 2018/2019.

               (4)

               Z hľadiska stability trhu Únie je v záujme Únie, aby sa opatrenie týkalo len tých poľnohospodárov, ktorí prídu o príjmy v dôsledku strát v oblastiach so zimnou sejbou. Pomoc by sa mala navyše obmedziť na najviac zasiahnutých poľnohospodárov. Poľnohospodár by sa mal považovať za najviac zasiahnutého poľnohospodára, ak percento strát v oblastiach so zimnou sejbou v jednom členskom štáte dosiahne aspoň 30 percent jeho celkových oblastí so zimnou sejbou v danom členskom štáte. Aby sa zabránilo riziku nadmernej kompenzácie, mala by sa obmedziť aj pomoc na oprávnený hektár, na ktorom sa nemôže uskutočniť zimná sejba z dôvodu záplav. Z tohto dôvodu by výška pomoci na oprávnený hektár vyplývajúca z rozhodnutia dotknutých členských štátov nemala presiahnuť priemernú sumu priamej platby na hektár v kalendárnom roku 2017 v daných členských štátoch. Celková suma pomoci a celková suma pridelených rozpočtových prostriedkov by mala vychádzať z informácií prijatých od dotknutých členských štátov, pokiaľ ide o počet hektárov postihnutých záplavami a silnými dažďami.

               (5)

               V záujme predchádzania dvojitému financovaniu by príslušné straty oprávnených hektárov nemali byť už kompenzované žiadnou formou vnútroštátnej pomoci ani poistenia a pomoc by mala byť obmedzená na oprávnené hektáre, v prípade ktorých nebol za tie isté straty poskytnutý žiadny finančný príspevok Únie.

               (6)

               Dotknuté členské štáty by mali mať možnosť poskytnúť dodatočnú pomoc za podmienok a v rámci lehoty stanovenej v tomto nariadení.

               (7)

               Pomoc sa môže poskytnúť len na základe žiadosti podanej v súlade s postupmi a lehotami stanovenými vnútroštátnym právom v dotknutom členskom štáte.

               (8)

               Malo by sa stanoviť, aby príslušné orgány prijali všetky potrebné opatrenia a vykonali všetky požadované kontroly a náležite o nich informovali Komisiu. Súčasťou týchto kontrol by mali byť najmä kontroly oprávnenosti a správnosti žiadosti o poskytnutie pomoci. Počet oprávnených hektárov by sa mal kontrolovať na základe všetkých vhodných prostriedkov, ktoré majú príslušné orgány k dispozícii vrátane kontrol na farmách.

               (9)

               Núdzové opatrenie by malo byť obmedzené na obdobie maximálne 12 mesiacov, ktoré začne plynúť dňom nadobudnutia účinnosti tohto nariadenia.

               (10)

               V záujme riadneho rozpočtového hospodárenia a včasných platieb poľnohospodárom by na čiastočné financovanie Úniou mali byť oprávnené len tie platby, ktoré dotknuté členské štáty vyplatili príjemcom najneskôr do 30. septembra 2018. Článok 5 ods. 2 delegovaného nariadenia Komisie (EÚ) č. 907/2014 (2) by sa nemal uplatňovať.

               (11)

               Aby Únia mala možnosť monitorovať efektivitu tohto núdzového opatrenia, dotknuté členské štáty by mali Komisii oznámiť podrobné informácie o jeho vykonávaní. Tieto členské štáty by mali Komisiu informovať o zúčtovaní platieb, aby tak Únia mohla vykonávať finančnú kontrolu.

               (12)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   1.   V medziach článkov 2 a 5 je pomoc Únie dostupná pre poľnohospodárov na hektáre pôdy nachádzajúce sa v Litve, Lotyšsku, Estónsku a vo Fínsku, na ktorých sa z dôvodu silných dažďov a záplav v období od augusta do októbra 2017 v týchto členských štátoch nemôže uskutočniť zimná sejba, alebo tí poľnohospodári ktorí utrpeli stratu už vysiatej sejby na zber v hospodárskom roku 2018/2019, za predpokladu:

               a)

               rozloha týchto hektárov pôdy predstavuje aspoň 30 % celkovej plochy poľnohospodára v dotknutom členskom štáte určenej na zimnú sejbu,

               b)

               poľnohospodári nezískali za tú istú stratu žiadnu formu vnútroštátnej pomoci, poistného plnenia alebo pomoci financovanej z príspevku Únie okrem pomoci poskytnutej týmto nariadením.

         2.   Počet oprávnených hektárov na poľnohospodára stanovia dotknuté členské štáty v súlade s podmienkami stanovenými v odseku 1.
   Článok 2
   1.   Podľa podmienok stanovených v odsekoch 2 a 4 si každý dotknutý členský štát určuje výšku pomoci na oprávnený hektár.
   2.   Výdavky Únie vynaložené podľa článku 1, nepresiahnu celkovú sumu:

               a)

               9 120 000 EUR pre Litvu;

               b)

               3 460 000 EUR pre Lotyšsko;

               c)

               1 340 000 EUR pre Estónsko;

               d)

               1 080 000 EUR pre Fínsko.

         3.   Dotknuté členské štáty môžu poskytnúť dodatočnú pomoc na oprávnené hektáre, ako sa uvádza v článku 1 ods. 2, v maximálnej výške 100 % sumy určenej v súlade s odsekom 1 tohto článku.
   Dotknuté členské štáty vyplatia dodatočnú podporu najneskôr do 30. septembra 2018.
   4.   Výška pomoci uvedená v článku 1 a prípadná dodatočná podpora uvedená v odseku 3 tohto článku nepresiahne v prípade jednotlivých členských štátov výšku priamej platby vypočítanej tak, že sa vydelí vnútroštátny finančný balík určený na kalendárny rok 2017 pre daný členský štát v prílohe II k nariadeniu Európskeho parlamentu a Rady (EÚ) č. 1307/2013 (3) celkovým počtom oprávnených hektárov nahlásených v kalendárnom roku 2017 v dotknutom členskom štáte v súlade s článkom 72 ods. 1 písm. a) nariadenia Európskeho parlamentu a Rady (EÚ) č. 1306/2013 (4).
   Článok 3
   Pomoc uvedená v článku 1 sa vypláca na základe žiadosti podanej poľnohospodármi s oprávnenými hektármi v súlade s metódami a lehotami stanovenými vnútroštátnym právom v dotknutom členskom štáte.
   Článok 4
   Dotknuté členské štáty prijmú všetky potrebné opatrenia vrátane podrobných administratívnych kontrol a kontrol na mieste v súlade s článkami 58 a 59 nariadenia (EÚ) č. 1306/2013 na zabezpečenie súladu s podmienkami stanovenými v tomto nariadení. Pred poskytnutím pomoci členské štáty vykonajú:

               a)

               administratívne kontroly všetkých žiadostí o pomoc vrátane:

                           i)

                           oprávnenosti žiadateľa,

                           ii)

                           počtu oprávnených hektárov v súlade s článkom 1 ods. 2 na základe kontrol na farmách, historických záznamov a integrovaného administratívneho a kontrolného systému v súlade s vykonávacím nariadením Komisie (EÚ) č. 809/2014 (5),

                           iii)

                           overenia, že žiadny oprávnený žiadateľ neprijal financovanie z iných zdrojov v súvislosti s tými istými hektármi, ako sa uvádza v článku 1 ods. 1 písm. b),

               b)

               kontrol na mieste v priestoroch žiadateľa.

         Kontroly na mieste zahŕňajú aspoň 5 % celkovej požadovanej pomoci.
   Článok 5
   1.   Výdavky v súvislosti s platbami podľa tohto nariadenia sa považujú za oprávnené na financovanie Úniou iba vtedy, ak boli tieto platby vyplatené príjemcom najneskôr do 30. septembra 2018.
   2.   Článok 5 ods. 2 delegovaného nariadenia (EÚ) č. 907/2014 sa neuplatňuje.
   Článok 6
   1.   Dotknuté členské štáty Komisii najneskôr do 60 dní po dátume nadobudnutia účinnosti tohto nariadenia oznámia opatrenia, ktoré sa majú prijať v súlade s článkom 4.
   2.   Dotknuté členské štáty najneskôr 15 mesiacov po dátume nadobudnutia účinnosti tohto nariadenia zašlú Komisii podrobnú správu o vykonávaní tohto nariadenia, v ktorej uvedú podrobnosti o vykonávaní prijatých opatrení a o vykonaných kontrolách v súlade s článkom 4.
   3.   Dotknuté členské štáty informujú Komisiu o zúčtovaní platieb.
   Článok 7
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. januára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).

      (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

      (4)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).

      (5)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69).


title: Vykonávacie nariadenie Komisie (EÚ) 2018/483 z 22. marca 2018 o minimálnej predajnej cene sušeného odstredeného mlieka pre osemnástu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080

text:
               23.3.2018

               SK

               Úradný vestník Európskej únie

               L 81/9

         VYKONÁVACIE NARIADENIE KOMISIE (EÚ) 2018/483
   z 22. marca 2018
   o minimálnej predajnej cene sušeného odstredeného mlieka pre osemnástu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 32,
   keďže:

               (1)

               Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania.

               (2)

               Vzhľadom na ponuky prijaté na základe osemnástej čiastkovej výzvy na predkladanie ponúk by sa mala stanoviť minimálna predajná cena.

               (3)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Pokiaľ ide o osemnástu čiastkovú výzvu na predkladanie ponúk, ktorá sa týka predaja sušeného odstredeného mlieka v rámci verejnej súťaže vyhlásenej vykonávacím nariadením (EÚ) 2016/2080 a v prípade ktorej lehota na predkladanie ponúk skončila 20. marca 2018, minimálna predajná cena sa stanovuje na 105,00 EUR/100 kg.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. marca 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 206, 30.7.2016, s. 71.

      (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).


title: Vykonávacie nariadenie Komisie (EÚ) 2018/562 z 9. apríla 2018, ktorým sa mení vykonávacie nariadenie (EÚ) č. 1354/2011, ktorým sa otvárajú ročné colné kvóty Únie na ovce, kozy, ovčie mäso a kozie mäso

text:
                  12.4.2018

                  SK

                  Úradný vestník Európskej únie

                  L 94/4

            VYKONÁVACIE NARIADENIE KOMISIE (EÚ) 2018/562
      z 9. apríla 2018,
      ktorým sa mení vykonávacie nariadenie (EÚ) č. 1354/2011, ktorým sa otvárajú ročné colné kvóty Únie na ovce, kozy, ovčie mäso a kozie mäso
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a) a b),
      keďže:

                  (1)

                  Vo vykonávacom nariadení Komisie (EÚ) č. 1354/2011 (2) sa stanovuje otvorenie ročných dovozných colných kvót Únie na ovce, kozy, ovčie mäso a kozie mäso, a to aj pre výrobky s pôvodom na Islande.

                  (2)

                  V článku 4 vykonávacieho nariadenia (EÚ) č. 1354/2011 sa stanovuje, že colné kvóty otvorené daným nariadením sa majú spravovať v súlade s článkami 308a a 308b a článkom 308c ods. 1 nariadenia Komisie (EHS) č. 2454/93 (3). Nariadenie (EHS) č. 2454/93 bolo nahradené vykonávacím nariadením Komisie (EÚ) 2015/2447 (4) a zrušené vykonávacím nariadením Komisie (EÚ) 2016/481 (5) s účinnosťou od 1. mája 2016. Odkazy na nariadenie (EHS) č. 2454/93 by sa preto mali aktualizovať.

                  (3)

                  Okrem toho sa v článku 5 ods. 2 písm. b) vykonávacieho nariadenia (EÚ) č. 1354/2011 stanovuje v prípade iných colných kvót, než sú tie, ktoré sú súčasťou preferenčnej colnej dohody, dôkaz o pôvode vo forme osvedčenia o pôvode v súlade s článkom 47 nariadenia (EHS) č. 2454/93. Zdá sa, že osvedčenie o pôvode už nie je potrebné, keďže v súlade s článkom 61 nariadenia Európskeho parlamentu a Rady (EÚ) č. 952/2013 (6) môžu colné orgány požiadať deklaranta, aby preukázal pôvod tovaru inými prostriedkami než formálnym osvedčením o pôvode. Osvedčenie o pôvode vydávané v súlade s článkom 47 nariadenia (EHS) č. 2454/93 však obsahovalo aj informácie, ktoré sú stále nevyhnutné na odlíšenie výrobkov na účely výpočtu ekvivalentu hmotnosti jatočného tela, ako sa stanovuje v článku 3 vykonávacieho nariadenia (EÚ) č. 1354/2011. Preto by sa mal vyžadovať nový doklad s obsahom uvedených informácií.

                  (4)

                  Európska únia a Island 23. marca 2017 podpísali dohodu vo forme výmeny listov (ďalej len „dohoda“) o dodatočných obchodných preferenciách v prípade poľnohospodárskych výrobkov. Podpísanie dohody v mene Únie bolo povolené rozhodnutím Rady (EÚ) 2016/2087 (7) a jej uzavretie rozhodnutím Rady (EÚ) 2017/1913 (8).

                  (5)

                  Únia má v súlade s prílohou V k dohode pridať k súčasnej bezcolnej kvóte pre Island celkové množstvo 1 200 ton ovčieho mäsa a kozieho mäsa, ktoré patria pod číselné znaky 0204 a 0210, a otvoriť novú ročnú únijnú bezcolnú kvótu pre spracované ovčie mäso patriace pod číselný znak 1602 90 v objeme 300 ton. Dodatočné množstvo 1 200 ton a nové množstvo 300 ton sa majú dosiahnuť, ako sa uvádza v tabuľke v prílohe V k dohode.

                  (6)

                  Množstvo výrobkov, ktoré majú byť dovezené v rámci colných kvót otvorených vykonávacím nariadením (EÚ) č. 1354/2011, je vyjadrené v ekvivalente hmotnosti jatočného tela vypočítaného pomocou koeficientov stanovených v článku 3 uvedeného nariadenia. V prípade novej colnej kvóty pre spracované ovčie mäso by sa mal stanoviť koeficient na prepočet na ekvivalent jatočnej hmotnosti.

                  (7)

                  Preto vykonávacie nariadenie (EÚ) č. 1354/2011 treba zodpovedajúcim spôsobom zmeniť.

                  (8)

                  V dohode sa stanovuje nadobudnutie platnosti na 1. mája 2018. Na rok 2018 by sa dodatočné množstvo ovčieho a kozieho mäsa a množstvo v rámci novej kvóty pre spracované ovčie mäso, ktoré majú byť sprístupnené v zmysle dohody, mali vypočítať pomerne, berúc do úvahy dátum nadobudnutia jej platnosti.

                  (9)

                  S cieľom uľahčiť hladké vykonávanie nových ustanovení vykonávacieho nariadenia (EÚ) č. 1354/2011 by sa všetky opatrenia stanovené v tomto nariadení mali uplatňovať od toho istého dátumu, ktorý by mal byť dátumom nadobudnutia platnosti dohody.

                  (10)

                  Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

            PRIJALA TOTO NARIADENIE:
      Článok 1
      Vykonávacie nariadenie (EÚ) č. 1354/2011 sa mení takto:

                  1.

                  V článku 3 ods. 2 sa dopĺňa toto písmeno e):

                              „e)

                              v prípade spracovaného ovčieho mäsa: 1,00.“

                  2.

                  Článok 4 sa nahrádza takto:
                  „Článok 4
                  Odchylne od hlavy II častí A a B nariadenia (ES) č. 1439/95 sa colné kvóty stanovené v tomto nariadení spravujú v súlade s článkami 49 až 54 vykonávacieho nariadenia Komisie (EÚ) 2015/2447 (*1). Nevyžadujú sa žiadne dovozné povolenia.

                     (*1)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).“"

                  3.

                  Vkladá sa tento článok 4a:
                  „Článok 4a
                  1.   Pôvod výrobkov, na ktoré sa vzťahuje iná colná kvóta ako tie, ktoré vyplývajú z preferenčných colných dohôd, sa určuje v súlade s ustanoveniami, ktoré sú v Únii v účinnosti.
                  2.   Pôvod výrobkov, na ktoré sa vzťahuje colná kvóta, ktorá je súčasťou preferenčnej colnej dohody, sa určuje v súlade s ustanoveniami stanovenými v danej dohode.“

                  4.

                  Článok 5 sa nahrádza takto:
                  „Článok 5
                  1.   Na účely využívania colných kvót stanovených v prílohe sa colným orgánom Únie musí predložiť platný dôkaz o pôvode spolu s colným vyhlásením na prepustenie príslušných výrobkov do voľného obehu.
                  2.   V prípade colnej kvóty, ktorá je súčasťou preferenčnej colnej dohody, je dôkazom o pôvode uvedeným v odseku 1 dôkaz o pôvode stanovený v danej dohode.
                  V prípade iných colných kvót, ako sú tie, ktoré vyplývajú z preferenčných colných dohôd, sa uplatňuje článok 61 nariadenia Európskeho parlamentu a Rady (EÚ) č. 952/2013 (*2).
                  Ak sa colné kvóty s pôvodom v tej istej tretej krajine, na ktoré sa vzťahuje prvý a druhý pododsek, zlučujú, dôkaz o pôvode stanovený v príslušnej dohode sa colným orgánom Únie predkladá spolu s colným vyhlásením na prepustenie príslušných výrobkov do voľného obehu.
                  3.   V prípade iných colným kvót, ako sú tie, ktoré vyplývajú z preferenčných colných dohôd, sa colné vyhlásenie na prepustenie príslušných výrobkov do voľného obehu predkladá colným orgánom Únie spolu s dokladom, ktoré vydali príslušný orgán alebo agentúra v tretej krajine pôvodu. V tomto doklade sa uvádzajú tieto údaje:

                              a)

                              meno/názov odosielateľa;

                              b)

                              druh výrobku a jeho číselný znak KN;

                              c)

                              počet balení, ich charakter, označenia a čísla, ktoré sú na nich uvedené;

                              d)

                              poradové číslo alebo poradové čísla príslušnej colnej kvóty;

                              e)

                              celková čistá hmotnosť rozdelená podľa kategórie koeficientu, ako sa stanovuje v článku 3 ods. 2 tohto nariadenia.

                     (*2)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).“"

                  5.

                  Príloha sa nahrádza znením uvedeným v prílohe k tomuto nariadeniu.

            Článok 2
      Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
      Uplatňuje sa od 1. mája 2018.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 9. apríla 2018

               Za Komisiu

            Phil HOGAN

               člen Komisie

         (1)  Ú. v. EÚ L 347, 20.12.2013, s. 671.

         (2)  Vykonávacie nariadenie Komisie (EÚ) č. 1354/2011 z 20. decembra 2011, ktorým sa otvárajú ročné colné kvóty Únie na ovce, kozy, ovčie mäso a kozie mäso (Ú. v. EÚ L 338, 21.12.2011, s. 36).

         (3)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, 11.10.1993, s. 1).

         (4)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).

         (5)  Vykonávacie nariadenie Komisie (EÚ) 2016/481 z 1. apríla 2016, ktorým sa zrušuje nariadenie Komisie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. EÚ L 87, 2.4.2016, s. 24).

         (6)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

         (7)  Rozhodnutie Rady (EÚ) 2016/2087 zo 14. novembra 2016 o podpise dohody vo forme výmeny listov medzi Európskou úniou a Islandom týkajúcej sa dodatočných obchodných preferencií pri poľnohospodárskych výrobkoch v mene Európskej únie (Ú. v. EÚ L 324, 30.11.2016, s. 1).

         (8)  Rozhodnutie Rady (EÚ) 2017/1913 z 9. októbra 2017 o uzavretí dohody vo forme výmeny listov medzi Európskou úniou a Islandom týkajúcej sa dodatočných obchodných preferencií pri poľnohospodárskych výrobkoch (Ú. v. EÚ L 274, 24.10.2017, s. 57).

         PRÍLOHA
         „
               PRÍLOHA

                  COLNÉ KVÓTY ÚNIE NA OVČIE A KOZIE MÄSO [v tonách (t) ekvivalentu hmotnosti jatočného tela]

                           Číselné znaky KN

                           Clo ad valorem

                           %

                           Osobitné clo
                           EUR/100 kg

                           Poradové číslo na základe systému „kto príde prvý, ten je prvý na rade“

                           Pôvod

                           Ročný objem v tonách ekvivalentu hmotnosti jatočného tela

                           živé zvieratá
                           (koeficient = 0,47)

                           vykostené jahňacie mäso (1)

                           (koeficient = 1,67)

                           vykostené baranie/ovčie mäso (2)

                           (koeficient = 1,81)

                           mäso s kosťami a jatočné telá
                           (koeficient = 1,00)

                           spracované ovčie mäso
                           (koeficient = 1,00)

                           0204

                           nula

                           nula

                           —

                           09.2101

                           09.2102

                           09.2011

                           —

                           Argentína

                           23 000

                           —

                           09.2105

                           09.2106

                           09.2012

                           —

                           Austrália

                           19 186

                           —

                           09.2109

                           09.2110

                           09.2013

                           —

                           Nový Zéland

                           228 254

                           —

                           09.2111

                           09.2112

                           09.2014

                           —

                           Uruguaj

                           5 800

                           —

                           09.2115

                           09.2116

                           09.1922

                           —

                           Čile (3)

                           8 000

                           —

                           09.2121

                           09.2122

                           09.0781

                           —

                           Nórsko

                           300

                           —

                           09.2125

                           09.2126

                           09.0693

                           —

                           Grónsko

                           100

                           —

                           09.2129

                           09.2130

                           09.0690

                           —

                           Faerské ostrovy

                           20

                           —

                           09.2131

                           09.2132

                           09.0227

                           —

                           Turecko

                           200

                           —

                           09.2171

                           09.2175

                           09.2015

                           —

                           Iné (4)

                           200

                           —

                           09.2178

                           09.2179

                           09.2016

                           —

                              Erga omnes
                               (5)

                           200

                           0204 ,
                           0210 99 21 ,
                           0210 99 29 ,
                           ex 0210 99 85

                           nula

                           nula

                           —

                           09.2119

                           09.2120

                           09.0790

                           —

                           Island

                           rok 2018

                           2 117

                           rok 2019

                           2 783

                           od roku 2020

                           3 050

                           0104 10 30
                           0104 10 80
                           0104 20 90

                           10 %

                           nula

                           09.2181

                           —

                           —

                           09.2019

                           —

                              Erga omnes
                               (5)

                           92

                           ex 1602 90 10 ,
                           1602 90 91

                           nula

                           nula

                           —

                           —

                           —

                           —

                           09.2118

                           Island

                           od 1. mája 2018

                           67

                           rok 2019

                           233

                           od roku 2020

                           300

                     “

            (1)  A mäso z kozliat.

            (2)  A iné kozie mäso ako z kozliat.

            (3)  Colná kvóta pre Čile sa zvyšuje o 200 t per annum.

            (4)  ‚Iné‘ odkazuje na všetkých členov WTO okrem Argentíny, Austrálie, Nového Zélandu, Uruguaja, Čile, Grónska a Islandu.

            (5)  ‚Erga omnes‘ sa vzťahuje na všetky pôvody vrátane krajín uvedených v tejto tabuľke.


title: Vykonávacie nariadenie Rady (EÚ) 2018/999 zo 16. júla 2018, ktorým sa vykonáva nariadenie (EÚ) 2016/1686, ktorým sa ukladajú dodatočné reštriktívne opatrenia voči ISIL (Dá'iš) a al-Káide a voči fyzickým a právnickým osobám, subjektom a orgánom, ktoré sú s nimi spojené

text:
               16.7.2018

               SK

               Úradný vestník Európskej únie

               LI 178/1

         VYKONÁVACIE NARIADENIE RADY (EÚ) 2018/999
   zo 16. júla 2018,
   ktorým sa vykonáva nariadenie (EÚ) 2016/1686, ktorým sa ukladajú dodatočné reštriktívne opatrenia voči ISIL (Dá'iš) a al-Káide a voči fyzickým a právnickým osobám, subjektom a orgánom, ktoré sú s nimi spojené
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) 2016/1686 z 20. septembra 2016, ktorým sa ukladajú dodatočné reštriktívne opatrenia voči ISIL (Dá'iš) a al-Káide a voči fyzickým a právnickým osobám, subjektom a orgánom, ktoré sú s nimi spojené (1), a najmä na jeho článok 4 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 20. septembra 2016 prijala nariadenie (EÚ) 2016/1686.

               (2)

               Vzhľadom na pretrvávajúcu hrozbu, ktorú predstavujú ISIL (Dá'iš) a al-Káida a fyzické a právnické osoby, subjekty alebo orgány, ktoré sú s nimi spojené, by sa do zoznamu fyzických a právnických osôb, subjektov a orgánov uvedeného v prílohe I k nariadeniu (EÚ) 2016/1686 mala doplniť jedna osoba.

               (3)

               Príloha I k nariadeniu (EÚ) 2016/1686 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) 2016/1686 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. júla 2018

            Za Radu

            predsedníčka

         F. MOGHERINI

      (1)  Ú. v. EÚ L 255, 21.9.2016, s. 1.

      PRÍLOHA
      Do zoznamu uvedeného v prílohe I k nariadeniu (EÚ) 2016/1686 sa dopĺňa táto osoba:

                     „2.

                     Rabah TAHARI (alias Abú Mus'ab); dátum narodenia: 28. augusta 1971; miesto narodenia: Oran (Alžírsko); štátna príslušnosť: Alžírsko.“


title: Vykonávacie nariadenie Komisie (EÚ) 2018/1064 z 25. júla 2018, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
                  30.7.2018

                  SK

                  Úradný vestník Európskej únie

                  L 192/29

         VYKONÁVACIE NARIADENIE KOMISIE (EÚ) 2018/1064
         z 25. júla 2018,
         ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
         keďže:

                     (1)

                     Nariadením Komisie (ES) č. 1484/95 (3) sa stanovili pravidlá uplatňovania systému dodatočných dovozných ciel a reprezentatívne ceny v sektoroch hydinového mäsa a vajec a pre vaječný albumín.

                     (2)

                     Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť, pričom sa zohľadňujú rozdiely v cenách v závislosti od pôvodu.

                     (3)

                     Nariadenie (ES) č. 1484/95 by sa preto malo zodpovedajúcim spôsobom zmeniť.

                     (4)

                     Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

               PRIJALA TOTO NARIADENIE:

            Článok 1
            Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. júla 2018

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 150, 20.5.2014, s. 1.

            (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

            PRÍLOHA
            „

                     PRÍLOHA I

                                 Číselný znak KN

                                 Opis tovaru

                                 Reprezentatívna cena
                                 (v EUR/100 kg)

                                 Zábezpeka podľa článku 3
                                 (v EUR/100 kg)

                                 Pôvod (1)

                                 0207 12 10

                                 Mrazené trupy z hydiny druhu Gallus domesticus, známe ako „kurčatá 70 %“

                                 108,6

                                 0

                                 AR

                                 0207 12 90

                                 Mrazené trupy z hydiny druhu Gallus domesticus, známe ako „kurčatá 65 %“

                                 139,4

                                 0

                                 AR

                                 225,0

                                 0

                                 BR

                                 0207 14 10

                                 Mrazené vykostené kusy z hydiny druhu Gallus domesticus

                                 263,5

                                 11

                                 AR

                                 249,1

                                 15

                                 BR

                                 334,8

                                 0

                                 CL

                                 255,3

                                 13

                                 TH

                                 0207 27 10

                                 Mrazené vykostené morčacie kusy

                                 305,0

                                 0

                                 BR

                                 321,9

                                 0

                                 CL

                                 0408 91 80

                                 Vajcia bez škrupín sušené

                                 242,1

                                 1

                                 AR

                                 1602 32 11

                                 Nevarené prípravky z hydiny druhu Gallus domesticus

                                 237,5

                                 15

                                 BR

               “

               (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).


title: Vykonávacie nariadenie Komisie (EÚ) 2018/1066 z 27. júla 2018, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

text:
                  30.7.2018

                  SK

                  Úradný vestník Európskej únie

                  L 192/34

         VYKONÁVACIE NARIADENIE KOMISIE (EÚ) 2018/1066
         z 27. júla 2018,
         ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) 2465/96 (1), a najmä na jeho článok 11 písm. b),
         keďže:

                     (1)

                     V prílohe III k nariadeniu (ES) č. 1210/2003 sa uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

                     (2)

                     Dňa 23. júla 2018 sankčný výbor Bezpečnostnej rady OSN rozhodol o vypustení štyroch záznamov zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

                     (3)

                     Príloha III k nariadeniu (ES) č. 1210/2003 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha III k nariadeniu (ES) č. 1210/2003 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. júla 2018

                  Za Komisiu

                  v mene predsedu

                  vedúca Útvaru pre nástroje zahraničnej politiky

            (1)  Ú. v. EÚ L 169, 8.7.2003, s. 6.

            PRÍLOHA
            V prílohe III sa vypúšťajú tieto záznamy:

                        a)

                                       „71.

                                       IRAQI TOBACCO STATE ESTABLISHMENT (alias IRAQI TOBACCO STATE ENTERPRISE). Adresy: a) Karrada Al Sharkiya, Nadhimiya, P.O. Box 10026, Baghdad, Iraq; b) P.O. Box 10026, Jumhuriya Street, Khallani Square, Baghdad, Iraq.“;

                        b)

                                       „87.

                                       MOSUL SUGAR STATE COMPANY (alias MOSUL SUGAR STATE ENTERPRISE). Adresa: P.O. Box 42, Gizlany Street, Mosul, Iraq.“;

                        c)

                                       „132.

                                       STATE ENTERPRISE FOR DAIRY PRODUCTS. Adresa: P.O. Box 11183, Baghdad, Iraq.“;

                        d)

                                       „153.

                                       STATE ENTERPRISE FOR VEGETABLE OILS. Adresa: P.O. Box 2379, Muaskar Al Rashid Road, Baghdad, Iraq.“.


title: Vykonávacie nariadenie Komisie (EÚ) 2017/2002 z 8. novembra 2017, ktorým sa schvaľuje kyselina (+)-L-mliečna ako existujúca účinná látka na použitie v biocídnych výrobkoch typu 2, 3 a 4 (Text s významom pre EHP )

text:
               9.11.2017

               SK

               Úradný vestník Európskej únie

               L 290/4

         VYKONÁVACIE NARIADENIE KOMISIE (EÚ) 2017/2002
   z 8. novembra 2017,
   ktorým sa schvaľuje kyselina (+)-L-mliečna ako existujúca účinná látka na použitie v biocídnych výrobkoch typu 2, 3 a 4
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje kyselinu (+)-L-mliečnu.

               (2)

               Kyselina (+)-L-mliečna bola hodnotená z hľadiska použitia vo výrobkoch typu 2 (dezinfekčné prostriedky a algicídy, ktoré nie sú určené na priamu aplikáciu na ľudí alebo zvieratá), vo výrobkoch typu 3 (veterinárna hygiena) a výrobkoch typu 4 (oblasť potravín a krmív) opísaných v prílohe V k nariadeniu (EÚ) č. 528/2012.

               (3)

               Ako hodnotiaci príslušný orgán bolo určené Nemecko, ktoré 3. mája 2016 predložilo hodnotiace správy spolu so svojimi odporúčaniami.

               (4)

               Výbor pre biocídne výrobky v súlade s článkom 7 ods. 2 delegovaného nariadenia (EÚ) č. 1062/2014 a s prihliadnutím na závery hodnotiaceho príslušného orgánu sformuloval 27. apríla 2017 stanoviská Európskej chemickej agentúry.

               (5)

               Na základe uvedených stanovísk možno vychádzať z toho, že biocídne výrobky typu 2, 3 a 4 s obsahom kyseliny (+)-L-mliečnej vyhovujú kritériám článku 19 ods. 1 písm. b) nariadenia (EÚ) č. 528/2012, pokiaľ sú splnené určité špecifikácie a podmienky týkajúce sa ich používania.

               (6)

               Preto je vhodné schváliť kyselinu (+)-L-mliečnu na používanie v biocídnych výrobkoch typu 2, 3 a 4 s výhradou splnenia určitých špecifikácií a podmienok.

               (7)

               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

               (8)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Kyselina (+)-L-mliečna sa schvaľuje ako účinná látka na použitie v biocídnych výrobkoch typu 2, 3 a 4, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  Kyselina (+)-L-mliečna

                  Názov IUPAC:
                  kyselina (S)-2-hydroxypropánová
                  EC č.: 201-196-2
                  CAS č.: 79-33-4

                  ≥ 955 g/kg (suchej hmotnosti)

                  1. mája 2019

                  30. apríla 2029

                  2

                  Autorizácie biocídnych výrobkov podliehajú splneniu týchto podmienok:
                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                  3

                  Autorizácie biocídnych výrobkov podliehajú splneniu týchto podmienok:

                              1.

                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                              2.

                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť podzemným vodám v prípade výrobkov používaných v ustajňovacích priestoroch, čo vedie k expozícii životného prostredia prostredníctvom aplikácie hnoja na poľnohospodársku pôdu.

                  4

                  Autorizácie biocídnych výrobkov podliehajú splneniu týchto podmienok:

                              1.

                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                              2.

                              Vzhľadom na riziká zistené v prípade hodnotených použití sa v rámci hodnotenia výrobku musí osobitná pozornosť venovať profesionálnym používateľom.

         (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.


title: Vykonávacie nariadenie Komisie (EÚ) 2018/269 z 22. februára 2018 o minimálnej predajnej cene sušeného odstredeného mlieka pre sedemnástu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080

text:
               23.2.2018

               SK

               Úradný vestník Európskej únie

               L 51/13

         VYKONÁVACIE NARIADENIE KOMISIE (EÚ) 2018/269
   z 22. februára 2018
   o minimálnej predajnej cene sušeného odstredeného mlieka pre sedemnástu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 32,
   keďže:

               (1)

               Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania.

               (2)

               Vzhľadom na ponuky prijaté na základe sedemnástej čiastkovej výzvy na predkladanie ponúk by sa mala stanoviť minimálna predajná cena.

               (3)

               Výbor pre spoločnú organizáciu poľnohospodárskych trhov nevydal stanovisko v lehote stanovenej jeho predsedom,

         PRIJALA TOTO NARIADENIE:
   Článok 1
   Pokiaľ ide o sedemnástu čiastkovú výzvu na predkladanie ponúk, ktorá sa týka predaja sušeného odstredeného mlieka v rámci verejnej súťaže vyhlásenej vykonávacím nariadením (EÚ) 2016/2080 a v prípade ktorej lehota na predkladanie ponúk skončila 20. februára 2018, minimálna predajná cena sa stanovuje na 110,00 EUR/100 kg.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. februára 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 206, 30.7.2016, s. 71.

      (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).